**Киириитэ**: Үтүө күнүнэн, убаастыбыллаах дьүүллүүр сүбэ уонна биир идэлээхтэрим!

Мин санаабар хас биирдии педагог оҕону бэйэтин холобурунан, олоххо көруутунэн, дьоҥҥо, тулалыыр эйгэҕэ сыһыанын ноҥүө уһуйар.

Оҕону иитэр үлэбэр санааларбын уонна соруктарбын билиһиннэрэрбин коҥүллээн.

**1 кольцо: “О5ону төрөтөр кыра, киһи гынар ыарахан” (К.С. Чиряев)**

Мин иитэр улэбэр төрөппуттэрбэр тирэҕэрэбин. Ол иһин хас биирдии өҕө төруччутун билиэхтээх, кинилэри утумнуохтаах.

Сурук-бичик букубаардаах

Ааҕар кинигэ анабыллаах,

Лингвист-полиглот

Сэмэн Ноҕуруодап,

Норуот суруйааччылара

Айар тыл маастардара

Сэмэн Тумат, Болот Боотур

Удьуордара буоларбынан киэҥ туттабын.

**2 кольцо: « Кун аайы эбиллибэт билии кө5уруур» (Өс хоһооно)**

Бастыҥ учуутал эбээлэрбин, эдьиийдэрбин,

Ахсаан учуутала ийэбин Анна Николаевнаны удьуордаан,

Астынар уруогум ахсаан, үөрэтэр предметим ахсаан.

Учуутал буоламмын оҕоҕо билиини биэрэр

Олоххо суолун-ииһин булларар

Быһаарыылаах сабыдыалы оҥорорбун,

Толору өйдүүбүн, эппиэтинэһин ылынабын.

**3 кольцо: «Чурапчы – бу спорт туоната”**

Спорт чөл олох көстуутэ,

Спорт – барыбыт үөрүүтэ.

Тус бэйэм Николаевтар спортивнай дьиэ кэргэннэригэр үөскээммин,

Спортка тапталым оҕо эрдэхпиттэн иҥэриллибитэ.

Аҕам Республика биллэр дуобатчыта Михаил Николаевич бэйэтин илиитинэн оҥорбут араас тренажердарыгар эрчиллэн ис кыаҕым арыйыллыбыта.

Сууруугэ, дуобатка, саахыматка уһуйуллубутум,

Ол эрээри кыра сааспыттан тирии мээчикпин ордорон,

Улуус чиэһин элбэхтэ көмүскээбитим.

Ол иһин бэйэм спортивнай оскуолаҕа дьаныһан туран, улэлии кэлбитим.

Спортсмен оҕолору кытары алтыһарбыттан,

Кыайыыга көҕүлүүрбүттэн олуһун диэн астынабын.

**4 кольцо: “Киһи иһигэр хайаан да туох эрэ кыйдарар, күрүөлээх-хаһаалаах буолуохтаах» ( Н.А. Лугинов.)**

Үтүөнү-мөкүнү араарарга,

Куһаҕаны кытта эйэлэспэт,

Кырдьыгы этэртэн чаҕыйбат,

Үлэни таптыыр хоһуун санаалаах,

Үтүө сурэхтээх буоларга

Оҕолорбор онкул уурабын.

**5 кольцо: «Культурнай киһи диэн – бу иллэҥ кэми сатаан тэринэр киһи»**

**(В.Г. Слепцова)**

Иэйэр иэйиибин инэрэн,  
Оло5ум арахсыспат аргыһа оностон,  
Ыллыыр-ункуулуур идэлээхпин,

Кэрэни кэрэхсии көрөр

Иис кэрэтин, арааһын

Ураты тыынныыбын.

Оҕолорбун дьоҕурдаах талба талааннаах,

Киһи киһитэ буола улаатталларыгар,

Такайан, салайан биэрэбин.

Улуу тренербыт Д.П. Коркин эппит тылларын иитэр үөрэтэр улэбэр девиз оностобун.

“Дьол, көҥул норуот иһин, күүс кыайарынан, сүрэх баҕатынан үлэлииргэ,сайдарга бэлэммин”